Dumbo

***Dumbo*** er en amerikansk tegnet fantasymusikal for barn fra 1941 produsert av Walt Disney.

Filmen handler om den vesle sirkus-elefanten Dumbo som blir latterliggjort på grunn av sine store ører. Hans eneste venn, bortsett fra moren, er musa Timothy. Sammen med noen fugler lærer Timothy ham å bruke ørene som vinger slik at han blir verdens eneste flyvende elefant. Filmen er basert på en kort billedbok skrevet av Helen Aberson og Harold Pearl med illustrasjoner av Helen Durney. 

*Dumbo* er den fjerde helaftens tegnefilmen til Disney, og regnes også som den fjerde i rekken av Disneys klassikere.

En realfilm-versjon ble utgitt i 2019.

## Handling
Et stort sirkus befinner seg i Florida, og en flokk hvite storker leverer babyer til dyrene. Rett etter at sirkuset skal legge ut på en ny turne, kommer en forsinket stork og innhenter toget i bevegelse. Storken slipper den forventede elefant-ungen Jumbo Junior ned til elefant-moren fru Jumbo. De andre elefantene er i utgangspunktet glade, helt til de ser at babyen har alt for store overdimensjonerte ører, og umiddelbart gir de ham kallenavnet «Dumbo»

Men Mrs. Jumbo viser babyen sin stor omsorg og kjærlighet, og forsvarer ham mot erting fra de andre elefantene. Dumbo, klønete på grunn av de alt for store ørene, blir gjort til en egen attraksjon ved sirkuset. Når noen bøllete andre sirkus-dyr begynner å plage Dumbo, tar fru Jumbo igjen. Sirkus-ansatte fjerner Dumbo fra området, og fru Jumbo blir rasende. Men fru Jumbo blir deretter ansett som sprø, og låst inne i et bur. Dumbo får skylden for denne hendelsen, og blir unngått av alle de andre elefantene.

Timothy, en liten mus som også reiser med sirkuset, blir snart venn med Dumbo og bestemmer seg for å gjøre ham til en egen stjerne. Timothy planlegger å bruke Dumbo i et eget stunt, på toppen av en elefant-pyramide. Imidlertid snubler Dumbo på grunn av de alt for store ørene under showet og dette velter hele pyramiden. De andre elefantene blir skadd i alt oppstyret. Dumbo får andre roller ved sirkuset, men hater sin nye jobb, og blir deprimert.

## Om filmen
### Popularitet og økonomi
*Dumbo* ble en moderat publikumssuksess i USA og den mest lønnsomme av Disneys tegnefilmer på 1940-tallet. Den innbrakte $1,6 millioner i USA i løpet av 1941. Den ble forøvrig satt opp på nytt i 1949, 1959, 1972 og 1976.

Produksjonskostnadene var på $950 000.

### Anmelderne
Den ble meget godt mottatt av anmelderne, noe som gjenspeiles i at den har fått 98 % på Rotten Tomatoes og 96 % på Metacritic.

### Priser
Den ble tildelt Oscar i klassen beste musikk, og under Filmfestivalen i Cannes ble den tildelt en pris for beste animasjon.

I 2017 ble filmen vedtatt bevart av USAs nasjonale filmregister.

### Annet
Den ble distribuert av RKO Pictures i USA.

## Videolanseringer
* 26. juni 1981 (VHS og Betamax) 
* Juni 1982 (Laserdisc) 
* 3. desember  1985 (VHS og Betamax – Walt Disney Classics) 
* 12. juli 1991 (VHS og Laserdisc – 50th Anniversary Edition) 
* 28. oktober 1994 (VHS og Laserdisc – Walt Disney Masterpiece Collection) 
* 23. oktober 2001 (VHS og DVD – 60th Anniversary Edition) 
* 17. oktober 2006 (DVD – Big Top Edition) 
* Februar 2010 (Blu-ray)

## Norske stemmer
* Øivind Blunck som Musen Tim(my)
* Anders Hatlo som Klovn, Prestekråka, Lapsekråka, Sirkustoget, Utroper
* Harald Mæle som Forteller, Flunky, Klovn, Hattekråka, Sirkusdirektøren, Storken, Gutter, Utroper
* Kari-Ann Grønsund som Giggles og Matriarken
* Guri Schanke som Prissy
* Ellen Horn som Catty
* Christian Barmen som Skinny og Gutt
* Martin Blinksrud som Gutt
* Ivar Nørve som Klovn, Brillekråka, Tjukkekråka

## Referanser


## Eksterne lenker
* 
*